**ELŐTERJESZTÉS**

**A KÉPVISELŐ-TESTÜLET**

**2020. június 30.-i rendes ülésére**

**Előterjesztés**

**Az önkormányzat 2019. évi költségvetés végrehajtásáról**

A napirendet tárgyaló ülés dátuma: 2020.06.30.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, **különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: Az államháztartásról szóló 2011. évi CXCV. törvény

**3.Költségkihatások** **és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

Az államháztartásról szóló 2011. évi CXCV. törvény (a továbbiakban: Áht.) 91. §-ban foglaltak szerint elkészítettük Telki Község Önkormányzatának 2019. évi költségvetési beszámolóját.

Az Áht. 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a költségvetési évet követő 5. hónap utolsó napjáig hatályba lépjen. A Magyar Államkincstár 2019.04.15-én hagyta jóvá Telki Önkormányzat beszámolóját.

Az államháztartás számviteléről szóló 4/2013. (I. ll.) Korm. rendelet (a továbbiakban: Áhsz.) 7.§ (1) bekezdésében meghatározottak szerint készített költségvetési zárszámadáshoz az önkormányzat 2019. évi gazdálkodásáról az alábbi szöveges értékelést adom:

A 2019. évi zárszámadási rendelet-tervezet az önkormányzat és intézményei feladatellátását biztosító pénzügyi-gazdasági tevékenységek, felújítások, fejlesztések, vagyoni helyzet alakulását mutatja be.

Telki Község Önkormányzat Képviselő-testülete az önkormányzat és intézményei 2019. évi költségvetését a 2/2019.(I.30.) számú Önkormányzati rendeletével állapította meg.

A Képviselő-testület éves költségvetésének meghatározásakor arra törekedett, hogy az önkormányzat meghatározza az adott időszakban megvalósításra váró feladatokat, és biztosítsa a feladatok elvégzéséhez szükséges költségvetési források körét és nagyságrendjét

***Önkormányzati feladatellátás általános értékelése***

Telki Önkormányzata az önkormányzati törvényben előírt feladatait 2019. évben is maradéktalanul el tudta látni, az intézmények – Telki Óvoda és Polgármesteri Hivatal - működését biztosítani tudta.

A jogszabályi előírásoknak megfelelően 2012. évtől kezdődően a költségvetési rendeletben és a könyvelésben egyaránt elkülönítetten kell kimutatnunk az Önkormányzat, Polgármesteri Hivatal és az Óvoda bevételeit és kiadásait. Ennek megvalósításához az önkormányzati törvény előírásai szerint elkülönítésre kerültek az Önkormányzat, Polgármesteri Hivatal és az Óvoda által végzett feladatok. A bevételi és kiadási előirányzatok, valamint a pénzforgalmi teljesítések adatai a szétválasztott tevékenységeknek megfelelően kerültek meghatározásra.

Az Önkormányzat, Polgármesteri Hivatal és az Óvoda az ellátandó feladatoknak megfelelően önálló költségvetéssel rendelkezik. A Polgármesteri Hivatal és az Óvoda az Önkormányzat költségvetési intézményeként működik, a tevékenységük ellátásához szükséges forrást az Önkormányzat bocsátja rendelkezésére finanszírozásként.

**I. Bevételi források és azok teljesítése**

Az Önkormányzat 2019. évi költségvetési módosított bevételi előirányzatának főösszege 1 886 539 875 Ft.

Az év folyamán összesen 1 875 897 970 Ft bevétel realizálódott. A módosított előirányzathoz viszonyítva a teljesítés 99 %.

***I.1. Adóbevételek alakulása***

***A helyi adókból*** származó bevételek az un. közhatalmi bevételek az önkormányzat saját bevételeit növelik, abból állami elvonás nincs. Az önkormányzati adóhatósága által beszedett központi adók (gépjárműadó, talajterhelési díj, a termőföld bérbeadásából származó jövedelemadó, adók módjára kimutatott helyszíni bírságok, szabálysértési bírságok, közigazgatási bírságok egy része) eltérő mértékben szintén az önkormányzat bevételeit gyarapítják.

2019. évre az adóbevételi eredeti előirányzat 269 200 000 forint. A 2019. évi módosított adóbevételi terv 298 890 000 Ft 92 % teljesült 273 735 514 forint bevételt folyt be.

Telki Községben 2019. évben négy fajta helyi adó működött. Telkiben mind a háztartások (magánszemélyek), mind a gazdálkodók (vállalkozók) adóalanynak minősülnek, így kiterjed rájuk a helyi adókötelezettség, legyen ez vagyoni típusú (építmény és telekadó), kommunális jellegű (idegenforgalmi adó), vagy iparűzési adó.

Telki Község Önkormányzata a helyi adók 2019. évi mértékeit a helyi sajátosságokhoz, a gazdálkodási követelményekhez és az adóalanyok teherviselő képességéhez igazodóan állapította meg - a törvényben meghatározott felső (adómaximum) határokra is figyelemmel.

Az önkormányzatot megillető adójellegű bevételek legjelentősebb része a helyi iparűzési adóból befolyó összeg (52,3 %) de kiemelkedő a helyi építmények után megfizetett adóból befolyó összeg (29,4 %), de jelentős a beépítetlen telkek után megfizetett adórész aránya is (13,9 %).

|  |  |  |  |  |
| --- | --- | --- | --- | --- |
| **Adónem** | **Eredeti****Előirányzat** **( Ft.)** | **Módosított előirányzat** **(Ft.)** | **Teljesítés** **( Ft.)** | **Bevétel aránya****%** |
| **Építményadó** | 84 350 000 | 86 498 000 | 80 522 955 | 29,4 |
| **Telekadó** | 42 050 000 | 43 999 000 | 38 014 800 | 13,9 |
| **Talajterhelési díj** | 1 500 000 | 1 500 000 | 485 780 | 0,2 |
| **Idegenforgalmi adó** | 10 100 000 | 10 741 000 | 9 986 850 | 3,6 |
| **Iparűzési adó** | 130 000 000 | 153 013 000 | 143 047 349 | 52,3 |
| **Pótlék, bírság** | 1 200 000 | 3 139 000 | 1 675 980 | 0,6 |
| **Összesen:** | **269 200 000** | **298 890 000** | **273 735 514** | **100 ,0** |

**2019. évi közvetett támogatások**

A 368/2011. (XII.31.) Kormányrendelet 25. §-az alapján az Áht. 24. § (4) bekezdés c) pontja szerinti közvetett támogatásokat be kell mutatni a helyi adónál, gépjárműadónál biztosított kedvezmény, mentesség összegét adónemenként.

|  |  |  |  |
| --- | --- | --- | --- |
|  | **Adóelengedés méltányoságból (Ft)** | **Behajthat. kis összegű törlés (Ft)** | **Behajthatatlan követelés (Ft)** |
| **2019 adó év** | **összeg** | **összeg** | **összeg** |
| Építményadó | 4 730 | 0 | 514 749 |
| Telekadó | 46 260 | 0 | 1 076 226 |
| Helyi iparűzési adó | 0 | 0 | 1 948 793 |
| Gépjárműadó | 0 | 0 | 149 752 |
| Késedelmi pótlék | 29 430 | 0 | 785 878 |
| Bírság | 68 821 | 0 | 308 680 |
| Talajterhelési díj | 0 | 0 | 0 |
| **Összesen:** | **149 241** | **0** | **4 784 078** |

Az adóelengedés részletszabályait az adózás rendjéről szóló 2003. évi CXII. törvény (Art.) szabályozza.

Az adóhatóság a magánszemély kérelme alapján az adózót terhelő adótartozást, valamint bírság- vagy pótléktartozást mérsékelheti, vagy elengedheti, ha azok megfizetése az adózó és a vele együtt élő közeli hozzátartozók megélhetését súlyosan veszélyezteti.

Más esetekben az adóhatóság a tőketartozást nem mérsékelheti, és nem engedheti el.

 Kivételes méltányoságból a bírság- vagy pótléktartozás mérsékelhető, elengedhető, különösen akkor, ha annak megfizetése a vállalkozási tevékenységet folytató magánszemély, jogi személy, vagy egyéb szervezet gazdálkodási tevékenységét ellehetetlenítené. Az adóhatóság a mérséklést az adótartozás egy részének (vagy egészének) megfizetéséhez kötheti.

Az adóhatóság fizetési könnyítést abban az esetben engedélyezett, ha a fizetési nehézség a kérelmezőnek nem felróható körülmények miatt keletkezett, továbbá átmeneti jellegű, tehát az adó későbbi megfizetése valószínűsíthető volt.

 A kérelem elbírálása és a feltételek meghatározása során figyelemmel voltunk a fizetési nehézség kialakulásának okaira és körülményeire is, illetve olyan esetekre is, ha a magánszemély kérelmező igazolta vagy valószínűsítette, hogy az adó azonnali, vagy egyösszegű megfizetése családi, jövedelmi, vagyoni és szociális körülményeire is tekintettel aránytalanul súlyos megterhelést jelent.

A fizetési könnyítésben érintett adó nem minősül adóelengedésnek, így e tételek a követelés elengedésben nem szerepelnek, azokkal a bevételeket nem szükséges korrigálni.

|  |
| --- |
| **Adóhátralék alakulása (nyitó)****(2015-2020)** *Forintban*  |
| **Hátralék összesen** | **2015.01.01**  | **2016.01.01**  | **2017.01.01**  | **2018.01.01**  | **2019.01.01** | **2020.01.01** |
| *A/ Helyi adók* | ***36 249 726*** | ***30 365 407*** | ***32 233 413*** | ***29 046 510*** | ***23 962 131*** | ***36 695 932*** |
|  Építményadó | 6 243 323 | 5 981 469 | 5 568 387 | 4 890 658 | 4 815 715 | 8 244 389 |
|  Telekadó | 12 813 102 | 8 078 829 | 10 668 163 | 7 839 506 | 4 126 766 | 7 591 936 |
|  Talajterhelési díj | 409 720 | 369 720 | 1 599 468 | 1 514 468 | 1 430 492 | 1 365 984 |
|  Idegenforgalmi adó | 540 170 | 1 106 550 | 55 800 | 0 | 0 | 753 750 |
|  Iparűzési adó | 7 194 264 | 5 895 770 | 7 403 126 | 8 195 760 | 7 413 334 | 11 384 160 |
|  Pótlékok, bírságok | 9 049 147 | 8 933 069 | 6 938 469 | 6 606 118 | 6 175 824 | 7 355 713 |
| *C/ Gépjárműadó (bevétel 40%-a)* | **1 457 751** | **1 148 210** | **1 072 138** | **745 114** | **829 198** | **1 503 806** |
| *D/ Egyéb sajátos bevételek* | **40 000** | **0** | **0** | **0** | **0** | **0** |
| ***Mindösszesen*** | ***37 747 477*** | ***31 513 617*** | ***33 305 551*** | ***29 791 624*** | ***24 791 329*** | ***38 199 738*** |

A végrehajtási cselekmények általában nem minden esetben vezetnek azonnal eredményre. A tényleges végrehajtási eljárás leggyakrabban a bankszámlával rendelkező adózók releváns részénél hatósági átutalási megbízás benyújtásával veszi kezdetét.

Magánszemélyek esetében alkalmazható a munkabérből (nyugdíjból) és egyéb járandóságból történő letiltás. Ezek általában a Pest Megyei Kormányhivatal Egészségbiztosítási Pénztári adataira épülnek, melyek gyakran nem naprakészek, sok esetben használhatatlanok.

A letiltás viszonylagos eredménytelenségének oka, hogy a hátralékosok közül sokan nem dokumentált jövedelmet szereznek, ezek a jövedelemforrások felderíthetetlenek, sokan vannak minimálbéren bejelentve.

 Az ingatlannal rendelkező adózóknál a tartozás nagyságát is figyelembe véve kerül sor a jelzálogjog, illetőleg a végrehajtási jog bejegyzésére. Ingatlan végrehajtás lefolytatásához az Art. szabályozása alapján csak az 500 ezer forint feletti tartozások esetében van lehetőség.

 A nagyobb összeggel tartozó adózók nagyon kevés százaléka rendelkezik ingatlan tulajdonnal. Ha van is a nevükön ingatlan, az többnyire jelentős összegű banki kölcsönnel, egyéb tartozással terhelt, amely eleve esélytelenné teszi az eredményes ingatlan végrehajtást az önkormányzati adóhatóság számára.

Ezen túlmenően az ingatlan végrehajtás nehézkes és hosszadalmas, a megtérülés csak hosszú távon vezethet eredményre.

***Gépjárműadó***

Továbbra is az általános központi szabályok alapján kell adót fizetniük azoknak, akik a közúti közlekedési nyilvántartásról szóló 1999. évi LXXXIV. törvény alapján vezetett járműnyilvántartásban az év első napján üzemben tartóként, ennek hiányában tulajdonosként szerepelnek.

Év közben újonnan vagy újra forgalomba helyezett gépjármű utáni adó alanya az, aki/amely a forgalomba helyezés hónapjának utolsó napján a hatósági nyilvántartásban tulajdonosként szerepel.

Az adókötelezettség a gépjármű forgalomba helyezését követő hónap 1. napján kezdődik, változatlan tényállás mellett a január 1-jén fennálló állapot az irányadó.

Az adók rendszerében sajátos helyet foglal el a gépjárműadó. A beszedett adó 2012-ig 100 %-ban, 2013-tól a 40 %-ban illeti meg a helyi önkormányzatot.

Az önkormányzatnál maradó Gépjárműadó tervezett módosított bevétel 17 697 000 Ft, mely 16 446 493 Ft-ra teljesült, mely 93 %-os teljesítést jelent.

***I.3. Központi költségvetésből kapott költségvetési támogatások alakulása***

*A 2013. évtől az önkormányzati feladatellátás, ezzel együtt a finanszírozási rendszer is alapjaiban megváltozott****.***

A Magyarország helyi önkormányzatairól szóló 2011. évi CLXXXIX. Törvény 2013. január 1-jével hatályba lépett.

A törvényben foglaltak szerint a helyi önkormányzatok által kötelezően ellátandó, törvényben meghatározott feladatok ellátása, működési kiadásainak fedezetét az Országgyűlés a feladatfinanszírozás rendszerén keresztül, feladatalapú támogatással biztosítja.

A feladatfinanszírozási rendszerben az országgyűlés a helyi önkormányzat kötelezően ellátandó feladataihoz jogszabályban meghatározott közszolgáltatási szintnek megfelelő támogatást biztosít.

A központi költségvetésből 2019. évben befolyt bevételek összeg 234 491 610 Ft volt (Zárszámadási rendelet tervezet 10. számú melléklete).

***I. 4. Egyéb bevételi források***

Az önkormányzatok egyéb bevételi forrását képezik a felhalmozási jellegű bevételek. A felhalmozási bevételekből 2019. évben 295 894 435 Ft realizálódott.

A realizálódott felhalmozási bevétel egy része a szennyvízközmű üzemeltetési szerződése alapján befolyt bérleti díj, telek értékesítésből származó bevétel illetve lakossági és pályázati támogatás. Folyamatban lévő szennyvízcsatornázásra 190 092 119 Ft további támogatási előleget utaltak. A Magyar Faluprogram keretében 35 438 982 Ft támogatást nyert pályázaton az önkormányzat -Orvosi rendelő illetve Óvoda fejlesztésre.

**I.5. Az intézmények bevételei, mint működési bevételek**

Az Intézmények működési bevételek kerülnek kimutatásra, amelyek az intézmények tevékenységéhez kapcsolódó bevételek.

**II. Kiadások alakulása**

***II.1. Kiadások elemzése***

Az Önkormányzat módosított kiadási előirányzati főösszege 1 886 539 875Ft, melyből 1 606 150 077 Ft teljesült, ez 85 %-os teljesítésnek felel meg.

Az Önkormányzat kiadásait jogcímenként a Zárszámadási rendelet tervezett 1. számú melléklete tartalmazza, a feladatonkénti bontásban a 3 számú mellékletekben kerülnek bemutatásra. A felhalmozási kiadásokat az 6. számú mellékletben mutatjuk be.

A kiadások alakulását és az előző évek adatokkal történő összehasonlítását az alábbi táblázat mutatja be.

 ***Ezer Ft.-ban***

|  |  |  |  |  |  |
| --- | --- | --- | --- | --- | --- |
| **Kiadási jogcímek** | **2015. év** | **2016. év** | **2017.év** | **2018.év** | **2019.év** |
| *Működési kiadások* | *446 011* | *509 389* | *475 418* | *543 102* | *695 766* |
| 1. | Személyi juttatások | 173 614 | 180 395 | 184 032 | 190 885 | 232 344 |
| 2. | Munkaadókat terhelő járulékok | 47 355 | 47 917 | 41 992 | 40 364 | 45 258 |
| 3. | Dologi kiadások | 225 042 | 281 077 | 249 394 | 251 601 | 283 448 |
| 4. | Fordított ÁFA | 0 | 0 | 0 | 60 252 | 134 716 |
| *Társadalom- és szociális juttatások* | *2 435* | *1 744* | *3 398* | *4 616* | *5 047* |
| *Működési célú támogatások, pénzeszköz átadás* | *14 950* | *20 206* | *19 101* | *25 054* | *24 473* |
| *Felhalmozási jellegű kiadások* | *125 253* | *148 429* | *227 121* | *466 773* | *455 105* |
| *Likviditási hitel visszafizetése* | *0* | *0* | *0* | *0* | *0* |
| *Finanszírozási kiadások* | *125 622* | *8 565* | *307140* | *555 916* | *425 759* |
|  **KIADÁSOK ÖSSZESEN** | **714 271** | **688 333** | **1 032 178** | **1 535 209** | **1 606 150** |

**Felhalmozási kiadások**

***Beruházások és felújítások részletezését a rendelet tervezett 6. számú melléklete***

**III. Maradvány alakulása**

A maradvány a költségvetési év során a bevételek és kiadások különbözete. Az alaptevékenység bevételei és kiadásai tekintetében költségvetési maradványról beszélünk.

Az államháztartásról szóló törvény végrehajtásáról szóló 368/2011. (XII.31.) Korm. rendelet előírásai szerint (155.§. (2) bekezdés) az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével egy időben állapítja meg.

A rendelet tervezet 7. számú melléklete tartalmazza Önkormányzat és intézményei 2019. évi maradványát.

**IV. Mérlegtételek alakulás**

**Az önkormányzat könyvviteli mérleg szerinti nettó vagyonának értéke 2019. december 31-én 4 239 956 964 Ft, a nyitó értékhez viszonyítva a növekedés összege 79 127 759 Ft.**

A jelentős növekedés oka, hogy 2019. évben megvalósult Közösségi Ház és Könyvtár projekt. Az önkormányzat évvégén jelentős pénzeszközzel rendelkezik. Folyamatban lévő beruházás a szennyvíz pályázat, Óvoda -fejlesztés

Az Önkormányzat mérlegtételek alakulását a rendelet tervezet 8. számú melléklete tartalmazza.

**IV. Vagyon alakulása**

A **befektetett eszközök** nettó értéke a 2018. évi 3.186.043.181 Ft-ról 2019. évben 3.504.621.807 Ft-ra változott.

A **pénzeszközök** záró értéke 2019. december 31-én 269 747 893 Ft.

A **követelések** értékét a tárgyévben esedékes működési bevétel követelések (13 382 064 Ft) az esedékes közhatalmi bevétel (helyi adó 18 766 481 e Ft értékvesztéssel csökkentett) követelés (26 404 586 e Ft) értéke adja.

A 2019.december 31-én a mérleg szerinti eredmény - 94 021 127 Ft lett.

A központi költségvetés megelőlegezett 9 470 975 Ft-ot. Finanszírozása, a költségvetési évet követő kötelezettség. A kötelezettség jellegű sajátos elszámolások értéke a helyi adó túlfizetése, gépjárműadó központi költségvetést megillető része, letétek értéke, szennyvízberuházásra kifizetett szállítói finanszírozású előleg

A passzív időbeli elhatárolások tartalmazzák a 2019. decemberi bér és járulék összegét (kötelező elhatárolás), a fejlesztési támogatás (KEOP) értékét.

**V. Intézmények 2019. évi gazdálkodása**

A 2019. évi zárszámadási rendelet tervezett 3.,4.1. 4.2 és 4.3 , 4.4 számú mellékletében bemutatásra kerültek az intézmények tervezett és tényleges bevételi és kiadási adatai a bevételi adatok intézményekre lebontva tartalmazzák a központi költségvetésből kapott normatív támogatás összegét, a fenntartói kiegészítést és a saját bevételeket.

A fenntartó által biztosított támogatás (intézményfinanszírozás) az eredeti 285 713 000 Ft-ról

294 292 055 Ft-ra növekedett évközi központi költségvetési támogatásokkal, melyből 292.082.768 Ft összeg került kiutalásra.

A saját bevételek az eredetileg tervezett 66 611 000 Ft-hoz képest 73 589 377 Ft-os összegben teljesültek.

A működési kiadások az eredetileg tervezett 554 880 000 Ft előirányzathoz képest 561 049 853 .Ft-ban teljesültek.

**Összességében megállapítható, hogy önkormányzatunk 2019. évi gazdálkodásában a kötelező és a vállalt feladatait pénzügyi lehetőségeinek figyelembevételével megfelelő színvonalon teljesítette.**

Telki, 2020. 05. 05 Deltai Károly Dr Lack Mónika

 Polgármester Jegyző

*Rendelet-tervezett*

**Telki Község Önkormányzat**

**Képviselő-testületének**

**/ 2020. (V. . ) önkormányzati rendelete**

**az önkormányzat 2019. évi költségvetésének végrehajtásáról**

Telki Község Önkormányzat Képviselő-testülete az államháztartásról szóló 2011. évi CXCV. törvény (a továbbiakban: Áht.) 91.§- ában kapott felhatalmazás alapján a következőket rendeli el:

**A rendelet hatálya**

**1. §**

(1) A rendelet hatálya Telki Község Önkormányzat Képviselő-testületre, annak szerveire, az Önkormányzat fenntartásában lévő önállóan működő és gazdálkodó illetve az önállóan működő költségvetési szerveire (a továbbiakban együtt: Intézmények), ideértve a Polgármesteri Hivatalára terjed ki.

 (2) Az Önkormányzat költségvetési szervei:

 a.) önállóan működő és gazdálkodó költségvetési szerv

* Telki Polgármesteri Hivatala

 b.) önállóan működő költségvetési szervek

* Telki Zöldmanó Óvoda
* Kodolányi János Közösségi Ház és Könyvtár

**A rendelet szerkezete, mellékleteinek tartalma**

**2. §**

A **2019. évi** költségvetés végrehajtásának részletezését a 3.§ -ban felsorolt mellékletek tartalmazzák

**3.§**

Az Önkormányzat költségvetési bevételeit és költségvetési kiadásai előirányzatként e rendelet mellékletei szerint határozza meg:

1. A megállapított bevételek forrásonkénti, kiadások jogcímenkénti megoszlását, a rendelet **1. melléklet** mutatja be.
2. A működési jellegű bevételek és kiadások mérlegét valamint a felhalmozási és tőke jellegű bevételek és kiadások mérlegét **2. melléklet** mutatja be.
3. A megállapított bevételek forrásonkénti, kiadások jogcímenkénti szervezeti egységenként a rendelet **3. melléklet** mutatja be.
4. A megállapított dologi kiadások részletezése szervezeti egységenként a rendelet **3.1. melléklet** mutatja be.
5. A megállapított bevételek és kiadások feladatonkénti megoszlását, a rendelet **3.2.** **melléklet** mutatja be.
6. A szociális feladatok alakulását a rendelet **3.3.melléklet** mutatja be.
7. A támogatás jellegű kiadásokat a rendelet **3.4. melléklet** mutatja be.
8. Az önkormányzat helyi adóbevételének felhasználást a rendelet **3.5. melléklet** részletezi.
9. Az Önkormányzat költségvetési főösszegének bevételi forrásonként és kiemelt kiadási előirányzatonként a rendelet **4.1.** melléklet mutatja be.

j) A Kodolányi János Közösségi Ház és Könyvtár bevételi forrásonként és kiemelt kiadási előirányzatonként a rendelet **4.2. melléklet** mutatja be.

1. A Polgármesteri Hivatal költségvetési főösszegének bevételi forrásonként és kiemelt kiadási előirányzatonként a rendelet **4.3.** melléklet mutatja be.
2. Telki Zöldmanó Óvoda költségvetési főösszegének bevételi forrásonként és kiemelt kiadási előirányzatonként a rendelet **4.4. melléklet** mutatja be.
3. Az önkormányzat engedélyezet létszámkeretét a rendelet **5. melléklete** mutatja be.
4. Felhalmozási jellegű kiadások előirányzatait a rendelet **6. melléklet** mutatja be
5. Az Önkormányzat központi költségvetési kapcsolatból származó támogatásainak elszámolását a rendelet **10. melléklete** tartalmazza
6. Az önkormányzat által nyújtott közvetett támogatások a rendelet **11. melléklete** mutatja be.

**A költségvetés bevételei és kiadásai**

**4. §**

 A Képviselő – testület az önkormányzat az önállóan működő és gazdálkodó valamint önállóan működő költségvetési szervek **együttes 2019.** évi költségvetésének végrehajtását

 **1 875 897 970 Ft bevétellel,**

 **1 606 150 077 Ft kiadással,**

* **56 fő költségvetési létszámkeretben** jóváhagyja

**5.§**

A Képviselő-testület a **1 875 897 970 Ft bevételi** főösszegből

* a felhalmozási célú bevételt **1 026 277 018** Ft-ban
* a működési célú bevételt **849 620 952** Ft-ban állapítja meg.

**6. §**

A Képviselő-testület a **1 606 150 077 Ft kiadási** főösszegből

* a felhalmozási célú kiadást **1 016 751 295** Ft-ban
* a működési célú kiadást **589 398 782** Ft-ban állapítja meg.

**7. §**

A Képviselő – testület Telki Község **Önkormányzat 2019**. évi költségvetésének végrehajtását

 **1 812 182 942 Ft bevétellel,**

 **1 552 788 848 Ft kiadással**,

* 11 fő költségvetési létszámkeretben állapítja meg

A Képviselő-testület az **Önkormányzat** **1 812 182 942** Ft bevételi főösszegből

* a felhalmozási célú bevételt **1 026 277 018** Ft-ban
* a működési célú bevételt **785 905 924** Ft-ban állapítja meg.

A Képviselő-testület az **Önkormányzat 1 552 788 848** Ft kiadási főösszegből

* a felhalmozási célú kiadást **1 015 830 244** Ft-ban
* a működési célú kiadást **536 958 604** Ft-ban

 Ebből: finanszírozási kiadást ***292 082 768*** Ft-ban állapítja meg.

**8.§**

A Képviselő – testület Telki **Polgármesteri Hivatal 2019. évi** költségvetésének végrehajtását

 **174 222 509 Ft bevétellel,**

 **164 444 711 Ft kiadással,**

* **14 fő költségvetési létszámkeretben** állapítja meg

A Képviselő-testület a **Polgármesteri Hivatal** **174 222 509**  Ft bevételi főösszegből

* a finanszírozási bevételt **130 817 473**  Ft-ban
* a működési célú saját bevételt **43 405 036** Ft-ban állapítja meg.

A Képviselő-testület a **Polgármesteri Hivatal** **164 444 711** Ft kiadási főösszegből

* a felhalmozási célú kiadást **272 770** Ft-ban
* a működési célú kiadást **164 171 941** Ft-ban állapítja meg.

**9.§**

A Képviselő – testület **Telki Zöldmanó Óvoda 2019. évi** költségvetésének végrehajtását

 **181 575 287 Ft bevétellel,**

 **180 999 286 Ft kiadással,**

* **31 fő költségvetési létszámkeretben** állapítja meg

A Képviselő-testület a **Telki Zöldmanó Óvoda** **181 575 287 Ft** bevételi főösszegből

* a finanszírozási bevételt **161 265 295**  Ft-ban
* a működési célú saját bevételt **20 309 992**  Ft-ban állapítja meg.

A Képviselő-testület a **Telki Zöldmanó Óvoda** **180 999 286 Ft** kiadási főösszegből

* a felhalmozási célú kiadást **648 281** Ft-ban
* a működési célú kiadást **180 351 005** Ft-ban állapítja meg.

**10.§**

Telki Község Képviselő-testülete az Önkormányzat és intézményei **2019.** évi költségvetésének végrehajtását

 + 403 264 686 Ft nyitó pénzkészlettel,

 + 1 472 633 284 Ft folyó évi bevétellel,

- 1 606 150 077 Ft folyó évi kiadással,

 **+ 269 747 893 Ft pénzkészlet egyenleggel hagyja jóvá,**

**11. §**

1. Telki Község Képviselő-testülete az önkormányzat **2019. évi** maradványát a rendelet **7. számú melléklet** szerint **658 611 666 Ft-ban** állapítja meg, hagyja jóvá.

a.) Az Önkormányzat 2019.évi maradványát 648 281 453 Ft-ban állapítja meg, hagyja jóvá.

b.) A Polgármesteri Hivatal 2019. évi maradványát 9 678 762 Ft-ban állapítja meg, hagyja jóvá.

c.) A Telki Zöldmanó Óvoda 2019.évi maradványát 651 451 Ft-ban állapítja meg, hagyja jóvá.

1. Telki Község Képviselő-testülete az önkormányzat **2019. évi** eredményét a **9. számú melléklet** szerint **– 94 021 127 Ft-ban** állapítja meg, hagyja jóvá

**12. §**

(1) Az Önkormányzat 2019. december 31-i állapot szerinti vagyonának összetételét **a 8. , 12. számú mellékletek** szerinti adatok alapján **4 239 956 964 Ft-ban** állapítja meg.

(2) Az önkormányzat 2019. évi vagyonának forrását **4 239 956 964 Ft**-ban állapítja meg a **8. sz. melléklet** szerint.

**13. §**

Ez a rendelet a kihirdetését követő napon lép hatályba.

 **Deltai Károly dr. Lack Mónika**

 **Polgármester Jegyző**